המרכז למלחמה בשנאה דיגיטלית

המרכז למלחמה בשנאה דיגיטלית (CCDH) הוא ארגון בריטי ללא מטרות רווח המחזיק משרדים בלונדון ובוושינגטון די. סי.<ref name="About Us"></ref> המרכז מקדם מחקרים ומבצע קמפיינים מול חברות טכנולוגיה גדולות המפעילות רשתות חברתיות להפסיק לספק שירותים לאנשים שעלולים לקדם שנאה ומידע מוטעה, כולל נאו-נאצים, מכחישי שינוי אקלים ומתנגדי חיסונים, וכן קמפיינים להגבלת ארגוני מדיה כמו ברייטברט ניוז ו-The Daily Wire מפרסום. <ref></ref> המרכז למלחמה בשנאה דיגיטלית הוא חבר בקואליציית Stop Hate For Profit.<ref></ref>

== פעילויות ==
המרכז למלחמה בשנאה דיגיטלית מתמקד בפלטפורמות מדיה חברתית שלדבריו אינן משקיעות מספיק מאמצים כדי להילחם בתנועות קיצוניות כמו נאו-נאצים<ref name="Algemeiner.com 2020"></ref> ומתנגדי חיסונים.<ref></ref>

=== קמפיינים ===
==== קמפיין נגד גאלווי והופקינס ====
בינואר 2020, המרכז למלחמה בשנאה דיגיטלית פעל נגד קייטי הופקינס, פרשנית פוליטית ימנית קיצונית, וג'ורג' גאלאוויי, פוליטיקאי ושדר שמאלי קיצוני.<ref name="ggbbc"></ref> מגישת הטלוויזיה רייצ'ל ריילי ו-CCDH לחצו ישירות על חברות "ביג טק" כדי להסיר אנשים אלה מפלטפורמות המדיה החברתית הגדולות. על פי דיווחים בתקשורת, ריילי ועמראן אחמד קיימו "פגישה חשאית" עם הצוות של טוויטר בלונדון בינואר 2020, בדרישה להרחיק את הופקינס וגאלווי מהפלטפורמה שלהם. <ref></ref>

הניסיון של CCDH להסיר את גאלווי מטוויטר נכשל, אך הופקינס הושעתה לשבוע בפברואר 2020,<ref name="khhp"></ref> ופוטרה לצמיתות ביולי 2020.<ref name="slawson"></ref>

==== קמפיין נגד דייוויד איקה ====
באפריל 2020 השיק המרכז למלחמה בשנאה דיגיטלית קמפיין נגד מפיץ הקונספירציה הבריטי דייוויד אייק, שזכה לתשומת לב תקשורתית מוגברת במהלך הסגר הקשור ל- COVID-19 בבריטניה<ref name="icke"></ref> בנובמבר 2020, הסירה טוויטר את החשבון של אייק בשל הפרת כללי האתר נגד הפצת מידע מוטעה על מגפת COVID-19.<ref name="BBC-DavidIcke-Twitter"></ref>

==== הפסיקו לממן מידע מוטעה ====
הקמפיין נקרא במקור "הפסיקו להפיץ פייק ניוז" Stop Funding Fake News, ומבקש ממפרסמים להפסיק לפרסם מודעות באתרי אינטרנט שלטענתו מפיצים מידע מוטעה ("חדשות מזויפות").<ref name=":0"></ref> הקמפיין החל כקמפיין עממי במרץ 2019,<ref></ref> בהשראת ההצלחה האמריקאית של Sleeping Giants ששכנעה מספר מפרסמים שלא לפרסם באתר Breitbart News<ref name=":0" />, חברות כמו Adobe Inc., Chelsea FC, טד בייקר, eBay ומנצ'סטר יונייטד היו בין 40 המותגים וארגוני הצדקה שהקמפיין שכנע להפסיק לפרסם במה שהוא כינה אתרי חדשות מזויפות.<ref name="McCarthy 2019"></ref><ref name="Jewish_News"></ref>

במרץ 2019, ארגון הצדקה Macmillan Cancer Support הסיר פרסומת מאתר The Canary לאחר תלונות מהקמפיין ומאחרים.<ref></ref> הקמפיין טען כי האתר קידם תיאוריות קונספירציה, הגן על אנטישמיות ופרסם חדשות מזויפות.<ref name="politics.co.uk 2019"></ref> אנשי The Canary אמרו ששינויים באלגוריתמים של גוגל ופייסבוק ובקמפיין Stop Funding Fake News הובילו לכך ש-The Canary צמצמה את פעילותה; הם אמרו כי הם "נגד פעולות של מדינה, לא נגד העם היהודי כקבוצה אתנית" וכי הקמפיין היה "מרוח בהאשמות אנטישמיות על ידי אלה שחימשו את המונח למטרות פוליטיות".<ref name="Jewish_News"/><ref name="Tobitt 2019"></ref><ref></ref> חבר הפרלמנט של מפלגת הלייבור כריס וויליאמסון תיאר קמפיין זה כ"מרושע".<ref></ref>

==== קמפיינים נגד פרסומות בגוגל עבור ארגוני מדיה ====
המרכז למלחמה בשנאה דיגיטלית פעל להגבלת טווח הפרסום של ארגוני המדיה הבאים על ידי מיקוד השימוש שלהם בפלטפורמת הפרסום של Google:<ref></ref>
* ברייטברט ניוז
* CNSNews
* HotAir
* Newsbusters
* Newsmax
* MRCTV
* RedState
* Twitchy
* The Daily Wire
* Zero Hedge

המרכז כתב מאמר ובו ביקש מגוגל להפסיק להפעיל פרסומות של מה שה-CCH כינה "דיסאינפורמציה וקנוניות גזעניות" הקשורות לג'ורג' סורוס, טענות שה-NIH בראשות ד"ר אנתוני פאוצ'י מימן מעבדה בווהאן, ומגוון טענות על הכחשת שינוי האקלים. הקמפיין התמקד בפרסומות מאתר החדשות האמריקאי The Daily Wire.<ref></ref>

ה-CCDH כתב לגוגל כי האתר Zero Hedge פרסם "כתבות גזעניות" על מחאות Black Lives Matter. כתוצאה מכך, ביוני 2020 גילתה גוגל שהערות קוראים על Zero Hedge הפרו את המדיניות שלה ואסרה על Zero Hedge לפרסם בפלטפורמה שלה.<ref name="nbc170620"></ref>

==== קמפיין נגד מכחישי שינויי אקלים ====
בנובמבר 2021, מחקר של המרכז למלחמה בשנאה דיגיטלית זיהה "עשרה מפרסמי-שוליים" שיחד היו אחראים לכמעט 70% מהחשיפה של משתמשי פייסבוק להכחשת שינויי אקלים. פייסבוק אמרה שהאחוז מוגזם וכינתה את המחקר מטעה.<ref name="Porterfield_11/2/2021"></ref><ref name="Toxic_Ten_11/2/2021"></ref> המפרסמים שכונו "עשרת הרעילים" היו ברייטברט ניוז, הווסטרן ג'ורנל, ניוזמקס, Townhall, Media Research Center, הוושינגטון טיימס, הפדרליסט, ה-Daily Wire, RT ו- The Patriot Post.<ref name="Toxic_Ten_11/2/2021" /> המחקר ציטט הודעה של ג'ון סטוסל שקבעה כי "מיתוס מספר שלוש הוא שבגלל שינויי האקלים, ההוריקנים מחמירים" והודעה של אלכס אפשטיין שקבעה כי "עליך להסתכל ברצינות על... היתרונות של הפיכת העולם לירוק יותר" כעדויות לדיסאינפורמציה.<ref></ref>

==== טיק טוק ====
בדצמבר 2022, המרכז דיווח כי פלטפורמת המדיה החברתית טיקטוק מקדמת פגיעה עצמית ותכני דיאטה למשתמשים.<ref></ref>

==== טוויטר/X קורפ ====
ביוני 2023 דיווח המרכז כי לאחר רכישת טוויטר של אילון מאסק, האתר "אינו מצליח לפעול מול 99% מהודעות השנאה שפרסמו מנויי Twitter Blue".<ref></ref> החברה היורשת של טוויטר, X Corp. הגיבה על כך בהגשת תביעה נגד המרכז ב-31 ביולי 2023, ואמרה כי הם "טוענים בטעות שיש להם תמיכה סטטיסטית המראה שהפלטפורמה מוצפת בתוכן מזיק".<ref></ref>

== קשר עם ממשלות ==
משרד הפנים של בריטניה היה בקשר עם קבוצות כמו המרכז למלחמה בשנאה דיגיטלית "כדי להבין טוב יותר את האופי המשתנה של הקיצוניות המקוונת".<ref></ref> 

המרכז נתן עדויות לממשלות בריטניה וארצות הברית, כולל בנוגע לחוק הבטיחות המקוון בבריטניה.<ref></ref> המרכז הצהיר שההנחיות שלו לגבי מידע מוטעה לגבי נגיף הקורונה "מאומצות על ידי ממשלת בריטניה".<ref></ref> 

== חקירת הצנזורה של הקונגרס האמריקני ==
ועדת המשפט של בית הנבחרים של ארצות הברית שלחה מכתב למרכז למלחמה בשנאה דיגיטלית בנוגע ל"עד כמה הרשות מבצעת כפתה ושיתפה פעולה עם חברות ומתווכים אחרים לצנזר דיבור" וביקשה את כל המסמכים והתקשורת בין המרכז לבין הרשות המבצעת בארצות הברית או חברות מדיה חברתית, רשימת עובדים, קבלנים ומענקים שהתקבלו. הוועדה ציינה במכתבה כי בסמכותה לחקור "נושאים הקשורים להפרת חירויות האזרח של אזרחי ארצות הברית".<ref></ref>

== רישום, ניהול ומימון ==
על פי רישומים ציבוריים, הארגון התאגד בשנת 2018 בלונדון בשם Brixton Endeavors Limited. באוגוסט 2019 שינה הארגון את שמו ל"מרכז למלחמה בשנאה דיגיטלית". בשנת 2021 נרשם משרד הארגון בארצות הברית כארגון ללא מטרות רווח בארצות הברית.<ref></ref> המנכ"ל הנוכחי הוא עמרן אחמד.<ref></ref>

ב-2020 דווח ב-BBC שהמרכז קיבל מימון מPears- Foundation, קרן הצדקה ג'וזף רונטרי וקרן בארו קדבורי.<ref>[https://www.bbc.com/news/technology-54001894 "Coronavirus: Facebook, Twitter and YouTube 'fail to tackle anti-vaccination posts'"] BBC 3 September 2020</ref>

בשנת 2021 תרמה קרן פול המלין 100,000 ליש"ט למרכז למלחמה בשנאה דיגיטלית.<ref>[https://givingisgreat.org/donor-detail/?donorID=GB-CHC-1102927 givingisgreat.org: "Paul Hamlyn Foundation" grants 2018-2022]</ref>

בדוח שלה למרץ 2022, התחייבה Pears Foundation בסך 100,000 ליש"ט, שסומנו כחידוש של מימון ליבה עבור המרכז למלחמה בשנאה דיגיטלית.<ref>[https://pearsfoundation.org.uk/wp-content/uploads/Signed-accounts-30.03.2022.pdf THE PEARS FAMILY CHARITABLE FOUNDATION:"ANNUAL REPORT AND FINANCIAL STATEMENTS FOR THE YEAR ENDED 31 MARCH 2022"]</ref>

== פרסומים ==
* Don't Feed the Trolls: How to Deal with Hate on Social Media (2019) - חוברת בת 12 עמודים על אופן פעולתם של טרולי אינטרנט, המקושרת לקמפיין באותו שם הכולל את גארי ליניקר וסלבריטאים אחרים.<ref></ref><ref name="nhs"></ref><ref name="birmingham"></ref><ref></ref>
* The Anti-Vaxx Industry (2020) – מבקר את פלטפורמות המדיה החברתית על צמיחתם של מתנגדים לחיסונים.<ref></ref>
* Will to Act (2020) - טוען שחברות המדיה החברתית הגדולות ביותר אינן מצליחות לאכוף את הכללים שלהן המונעים תוכן של תיאוריות קונספירציה נגד חיסונים ו-COVID-19.<ref></ref><ref></ref><ref></ref>
* The Anti-Vaxx Playbook (2020) – פרסום המספק תובנות לגבי טקטיקות אנטי-vaxx, הודעות ושימוש במדיה חברתית.<ref></ref>
* Hatebook (2020) - בשיתוף הקואליציה לרשת בטוחה, הפרסום מאשים כי פייסבוק ואינסטגרם אירחו 61 חשבונות שמכרו סחורה נאו-נאצית כדי לממן פעילות של ימין רדיקלי.<ref name="auto3"></ref>
* Failure to Act (2021) - במשותף עם Restless Development, עוקב אחר פעולות שננקטות על ידי חברות מדיה חברתית בתגובה לתוכן נגד חיסונים.<ref></ref>
* מלגוריתם (2021) - ניתוח ביקורתי של אלגוריתם מעורבות המשתמשים והמלצה על תוכן של אינסטגרם ופייסבוק.<ref></ref><ref></ref><ref></ref><ref></ref>
* תריסר הדיסאינפורמציה (2021) - מזהה את 12 המפיצים המובילים של דיסאינפורמציה נגד חיסונים בפלטפורמות המדיה החברתית כמו ג'וזף מרקולה, רוברט פ. קנדי, ג'וניור, טאי ושרלין בולינגר, שרי טנפני, ריזה אסלאם, ראשיד בוטאר, ארין אליזבת, סיייר ג'י, קלי ברוגן, כריסטיאן נורת'רופ, בן טפר וקווין ג'נקינס.<ref name=":1"></ref> הדוח מצטט אנשים אלה כאחראים ל-65% מכל התוכן נגד חיסונים בפייסבוק, אינסטגרם וטוויטר.<ref></ref><ref></ref>
* The Toxic Ten (2021) - מזהה "עשרה מפרסמים שוליים" שיחד היו אחראים לכמעט 70% מהאינטראקציות של משתמשי פייסבוק עם תוכן שהכחיש שינויי אקלים: Breitbart News, The Western Journal, Newsmax, Townhall, Media Research Center, The Washington Times, The Federalist, The Daily Wire, RT (רשת הטלוויזיה) ו-The Patriot Post.<ref name="Porterfield_11/2/2021"/><ref name="Toxic_Ten_11/2/2021" />
* בשנת 2023 פרסם המרכז מחקר לפיו 60% מתושבי ארצות הברית בגיל 13–17 מאמינים בלפחות 4 תאוריות קונספירציה. הנתון בקרב מבוגרים עמד על 49%. בקרב בני נוער שבילו 4 שעות או יותר ביום ברשת חברתית יחידה, הנתון עמד על 69%.

== ראו גם ==
* פייק ריפורטר
* תאוריית קשר
* רשת חברתית
* פייק ניוז

==קישורים חיצוניים==
* 

== הערות שוליים==

קטגוריה:תעמולה
קטגוריה:רשתות חברתיות
קטגוריה:מחלוקות הקשורות לאינטרנט
קטגוריה:פסיכולוגיה חברתית